Kleifaberg RE fiskaði fyrir 3.687 milljónir króna á nýliðnu ári . Kleifaberg RE , eitt elsta skipið í íslenska frystitogaraflotanum , skilaði mestu aflaverðmæti allra skipa á nýliðnu ár eða 3.687 milljónir króna . Brim hf. gerir skipið út og einnig togarana í öðru og fjórða sæti , Guðmund í Nesi RE sem veiddi fyrir 3.276 milljónir og Brimnes RE sem skilaði 3.031 milljón króna . Vilhelm Þorsteinsson EA sem verið hefur með mest aflaverðmæti íslenskra skipa mörg undanfarin ár varð í 3. sæti á nýliðnu ári með 3.132 milljónir króna . Þetta kemur m.a. fram í samantekt Fiskifrétta um þau skip sem skiluðu mestu aflaverðmæti á árinu 2015 . Samantektin er byggð á upplýsingum sem blaðið hefur aflað sér hjá viðkomandi útgerðum . Alls 17 skip fiskuðu fyrir meira en tvo milljarða króna á árinu . Sjá nánar í nýjustu Fiskifréttum sem komu út í dag .